Digriet tal-Qorti Ġenerali (It-Tielet Awla) tad-9 ta’ Marzu 2017 – Comprojecto – Projectos e Construções et vs BĊE
(Kawża T-22/16)
“Rikors għal nuqqas ta’ twettiq ta’ obbligu, għal annullament u għad-danni – Politika ekonomika u monetarja – Sorveljanza tal-istabbilimenti ta’ kreditu – Prevenzjoni tal-użu tas-sistema finanzjarja għall-finijiet tal-ħasil tal-kapital – Miżuri korrettivi – Assenza ta’ sejħa għal teħid ta’ azzjoni – Nuqqas ta’ preċiżjoni tar-rikors – Att li ma jistax jiġi kkontestat – Rikors parzjalment manifestament inammissibbli u parzjalment manifestament infondat fid-dritt”
1.      Rikors għal nuqqas li tittieħed azzjoni – Intimazzjoni lill-Istituzzjoni – Sejħa għal teħid ta’ azzjoni – Assenza ta’ prova dwar il-wasal r-riċevuta effettiva mll-istituzzjoni kkonċernata – Inammissibbiltà
(Artikolu 265 TFUE, it-tieni paragrafu)
(ara l-punti 22-24, 26, 27)
2.      Dritt tal-Unjoni Ewropea – Sorsi – Konvenzjoni postali universali – Esklużjoni
(ara l-punt 25)
3.      Rikors għal annullament – Atti li jistgħu jiġu kkontestati – Kunċett – Sejħa għal teħid ta’ azzjoni abbażi tal-Artikolu 265 TFUE mibgħuta lura lill-persuna li bagħtitha minħabba li ma setgħetx titwassal lill-istituzzkjoni destinatarja – Esklużjoni
(Artikolu 263 TFUE u Artikolu 265 TFUE)
(ara l-punt 31)
4.      Responsabbiltà mhux kuntrattwali – Kundizzjonijiet – Illegalità – Dannu – Rabta kawżali – Assenza ta’ waħda mill-kundizzjonijiet – Ċaħda tar-rikors għad-danni kollu kemm hu
(Artikolu 340 TFUE, it-tieni paragrafu)
(ara l-punt 34)
Suġġett
Fl-ewwel lok, talba bbażata fuq l-Artikolu 265 TFUE u maħsuba sabiex jiġi kkonstatat li l-BĊE astjena illegalment milli jaġixxi fil-konfront ta’ istituzzjonijiet ta’ kreditu Portugiżi fil-kuntest tal-prevenzjoni tal-użu tas-sistema finanzjarja għall-finijiet tal-ħasil tal-kapital, fit-tieni lok, talba bbażata fuq l-Artikolu 263 TFUE u intiża għall-annullament tal-att li bih il-BĊE rrivijja lir-rikorrenti s-sejħa għal teħid ta’ azzjoni li huma kienu bagħtulu u, fit-tielet lok, talba bbażata fuq l-Artikolu 268 TFUE u intiża sabiex jinkiseb kumpens għad-danni allegatament subiti mir-rikorrenti minħabba dan in-nuqqas ta’ azzjoni.
Dispożittiv
1)
Ir-rikors huwa miċħud.
2)
Comprojecto – Projectos e Construções, Lda, Julião Maria Gomes de Azevedo, Paulo Eduardo Matos Gomes de Azevedo u Isabel Maria Matos Gomes de Azevedo huma kkundannati għall-ispejjeż.